สังคมข่าวหุ้น
หมดยุคดอกเบี้ยต่ำตลาดหุ้นไทยวานนี้ปิด 1,608 จุด บวก 7.78 จุด จากแรงซื้อท้ายตลาดฯ หนุน จับตาพรุ่งนี้ 10 ส.ค. กนง.ขึ้นดอกเบี้ยนโยบายครั้งแรก
หมดยุคดอกเบี้ยต่ำตลาดหุ้นไทยวานนี้ปิด 1,608 จุด บวก 7.78 จุด จากแรงซื้อท้ายตลาดฯ หนุน จับตาพรุ่งนี้ 10 ส.ค. กนง.ขึ้นดอกเบี้ยนโยบายครั้งแรก
8 ส.ค. 2565

หมดยุคดอกเบี้ยต่ำ
ตลาดหุ้นไทยวานนี้ปิด 1,608 จุด บวก 7.78 จุด จากแรงซื้อท้ายตลาดฯ หนุน จับตาพรุ่งนี้ 10 ส.ค. กนง.ขึ้นดอกเบี้ยนโยบายครั้งแรกในรอบ 4 ปี หุ้นกลุ่มแบงก์เริงร่า ส่นกลุ่มอสังหาฯ อ่วม ด้านประธาน FETCO มองหมดยุคดอกเบี้ยต่ำแล้ว
จับตางบ SABUY ประกาศวันนี้ บล.บัวหลวง ประเมินกำไรไตรมาสสองที่ 160-180 ล้านบาท โต  240-280% จากช่วงเดียวกันของปีก่อน ราคาเป้าหมาย 50 บาท อัพไซด์เหลืออีกเยอะ ซื้อแล้วถือหุ้นไว้ รอต้นเดือน ก.ย.รับวอร์แรนต์ฟรีอีก 5 ต่อ 2 งานนี้บิ๊กบอส “ชูเกียรติ” ทุ่มสุดตัวพิสูจน์ “สบาย” ของจริง
VNG ปันผล วรรธนะ เจริญนวรัตน์ ประธานกรรมการบริหาร บมจ.วนชัย กรุ๊ป (VNG) โชว์ปิดงบครึ่งปีแรกกวาดรายได้กว่า 7,511 ล้านบาท เพิ่มขึ้น 28% กำไรสุทธิ 677 ล้านบาท เพิ่มขึ้น 44% เทียบงวดเดียวกันของปีก่อน ท่ามกลางสงครามยูเครน-เศรษฐกิจโลกผันผวน-เงินเฟ้อพุ่ง บอร์ดไฟเขียวจ่ายปันผลระหว่างกาล 0.10 บาท/หุ้น ขึ้นเครื่องหมาย XD วันที่ 22 สิงหาคม 2565 นี้
KBANK รับข่าวดี สองเด้ง ทั้งเตรียมเข้าคำนวณ MSCI และดอกเบี้ยขาขึ้น ที่จะประกาศวันพรุ่งนี้ ราคาขานรับสวนทางตลาดหุ้นไทยวานนี้ เป้าหมาย 190 บาท รับกองทุนต่างชาติเข้าซื้อลงทุนช่วงปลายเดือนนี้
SMT  ขอโตเกิน 30% วิรัตน์ ผูกไทย ประธานเจ้าหน้าที่บริหาร บมจ.สตาร์ส ไมโครอิเล็กทรอนิกส์ (ประเทศไทย) (SMT) ตั้งเป้ารายได้ปี 2566 ที่ 4,000 ล้านบาท หรือเติบโตไม่ต่ำกว่า 30% โดยได้รับปัจจัยหนุนจากคำสั่งซื้อทุก ๆผลิตภัณฑ์ของบริษัทมีการเติบโตอย่างต่อเนื่อง โดยเฉพาะชิ้นส่วนอิเล็กทรอนิกส์ ประเภทแผงวงจร PCBA และ Fiber Optics ที่เติบโต
ติดล้อเครดิตดี ทริสเรทติ้งคงอันดับเครดิตองค์กรและหุ้นกู้ไม่ด้อยสิทธิ ไม่มีหลักประกันชุดปัจจุบันของ บริษัท เงินติดล้อ จำกัด (มหาชน) ที่ระดับ A ด้วยแนวโน้มอันดับเครดิต Stable หรือ คงที่ พร้อมทั้งยังจัดอันดับเครดิตหุ้นกู้ไม่ด้อยสิทธิ ไม่มีหลักประกันชุดใหม่ในวงเงินไม่เกิน 1.5 พันล้านบาท ไถ่ถอนภายใน 3 ปี ซึ่งรวมหุ้นกู้สำรองเพื่อเสนอขายเพิ่มเติม (Greenshoe) จำนวน 500 ล้านบาทของบริษัทที่ระดับ A ด้วยเช่นกัน
THCOM ดีเกินคาด บล.กรุงศรี ระบุกำไรสุทธิของ บมจ.ไทยคม ออกมาดีเกินคาดที่ 309 ล้านบาท จากที่ขาดทุนสุทธิ 42 ล้านบาทในไตรมาส 2/2564 และดีขึ้นจากกำไรสุทธิ 51 ล้านบาทในไตรมาส 1/2565 โดยกำไรที่ดีเกินคาดเป็นเพราะมีกำไรพิเศษที่เกิดขึ้นเพียงครั้งเดียว 245 ล้านบาทจากกำไรอัตราแลกเปลี่ยน และการกลับรายการหนี้เสีย แต่หากไม่รวมรายการพิเศษดังกล่าว กำไรจากธุรกิจหลักจะอยู่ที่ 64 ล้านบาท ดีกว่าที่ประเมินไว้เช่นกัน เนื่องจากรายได้ดีเกินคาด
THREL กำไรพุ่ง  สุทธิ รจิตรังสรรค์ ผู้อำนวยการใหญ่ บริษัท ไทยรีประกันชีวิต จำกัด (มหาชน) หรือ THREL เผยคณะกรรมการบริษัท (บอร์ด) มีมติอนุมัติจ่ายเงินปันผลระหว่างกาล 0.08 บาทต่อหุ้น คิดเป็นวงเงินจำนวน 48 ล้านบาท ซึ่งสูงกว่าขั้นต่ำของนโยบายจ่ายเงินปันผลที่กำหนดไว้ไม่น้อยกว่า 40% ของกำไรสุทธิ หลังผลงานครึ่งแรกปี 2565 กำไรสุทธิพุ่ง 70% แตะ 110 ล้านบาท เบี้ยประกันภัยต่อรับ 1,483 ล้านบาท เติบโตราว 2% สวนกระแสภาพรวมอุตสาหกรรมประกันชีวิตที่ยังคงชะลอตัว ตามปริมาณงานประกันชีวิตแบบร่วมพัฒนา (Non-Conventional) และงานประกันชีวิตแบบดั้งเดิม (Conventional) ที่มีแนวโน้มขยายตัวดี